<classify> Kwa upande wa Mbeya City, waliifunga JKT Ruvu mabao 3-0 kwenye uwanja wa Sokoine, wakafungwa na Tanzania Prisons 1-0 na pia wakapoteza dhidi ya Kagera Sugar bao 1-0.Kikosi cha Mwambusi kinaingia Uwanja wa Azam kikiwa na kumbukumbu ya kutoka sare ya 3-3 msimu wa mwaka juzi dhidi ya Azam kwenye uwanja huo kuifunga 2-1 kwenye uwanja wa Sokoine.Mara ya mwisho Azam iliifunga Mbeya City mabao 3-1 Mchezo wa leo una umuhimu kwa kila timu kwa upande wa Mbeya City ambao walishinda mchezo mmoja kati ya michezo mitatu msimu huu wakati Azam inajivunia kwa kushinda mechi zake zote zilizopita.Kocha wa Azam, Stewart Hall alisema ushindi katika mchezo wa nyumbani una umuhimu mkubwao kwao, hivyo wamejipanga kuhakikisha wanashinda. Hall alisema anatambua ubora wa Mbeya City na kuwa ni moja ya timu zilizojiandaa vema, yenye hamu ya kupata mafanikio.Naye Juma Mwambusi alisema kikosi chake kiko vizuri kimejipanga kuhakikisha kinashinda katika mchezo. Leo kutakuwa pia na mechi kati ya African Sports dhidi ya Ndanda FC utakaochezwa kwenye Uwanja wa Mkwakwani Tanga.Timu ya Ndanda ina pointi nne baada ya kushinda mchezo mmoja na kutoka sare mmoja ikipoteza mmoja wakati African Sports haina pointi baada ya kufungwa michezo yote. African Sports ilifungwa na Stand United 2-0, ikafungwa na Simba 1-0, na ikafungwa na Mwadui 2-0.African Sports inahitaji kushinda mchezo wa leo hasa ikizingatia kuwa haina pointi yoyote, iwapo itaendelea kufungwa itakuwa kwenye wakati mgumu mbele.  <topic>: MICHEZO 